**Akciju sabiedrības "PATA Saldus" akciju obligātā atpirkšanas piedāvājuma rezultāti – SIA "PATA" ziņojums**

Finanšu un kapitāla tirgus komisija 25.11.2021. saņēma SIA "PATA" ziņojumu par akciju

sabiedrības "PATA Saldus" akciju obligātā atpirkšanas piedāvājuma rezultātiem:

**Mērķa sabiedrība**

Akciju sabiedrība "PATA Saldus", vienotais reģistrācijas numurs 40003020121, juridiskā adrese: Saldus novads, Saldus, Kuldīgas iela 86C, LV-3801, Latvija, tālruņa numurs: +371 63807072, elektroniskā pasta adrese: info@patasaldus.lv, mājaslapas adrese: www.patasaldus.lv.

**Piedāvātājs**

Sabiedrība ar ierobežotu atbildību "PATA", vienotais reģistrācijas numurs 40003448619, juridiskā adrese: Siguldas novads, Inčukalna pagasts, Inčukalns, Miera iela 2, LV-2141, izteica piedāvājumu savā un, saskaņā ar 15.09.2021. vienošanos, sekojošu Mērķa sabiedrības akcionāru vārdā, kas Mērķa sabiedrības akcionāru sapulcē, kurā ir pieņemts lēmums par akciju izslēgšanu no regulētā tirgus, jautājumā par akciju izslēgšanu no regulētā tirgus balsoja "par": Sabiedrība ar ierobežotu atbildību "SALDUS MEŽRŪPNIECĪBAS UZŅĒMUMS", vienotais reģistrācijas numurs: 48503002883, juridiskā adrese: Saldus nov., Novadnieku pag., Mežvidi, "Mežvidi", LV-3801; SIA "Kubit", vienotais reģistrācijas numurs: 40103498353, juridiskā adrese: Rīga, Cēsu iela 14, LV-1012.

**Pārdošanai piedāvātais akciju skaits**

Obligātā akciju atpirkšanas piedāvājuma ietvaros kopumā tika piedāvāts atpirkt 3 678 (trīs tūkstoši seši simti septiņdesmit astoņas) Mērķa sabiedrības akcijas.

Akciju skaitu, kas pēc akciju atpirkšanas piedāvājuma izpildes būs piedāvātāja rīcībā

Pēc obligātā akciju atpirkšanas piedāvājuma izpildes SIA "PATA" rīcībā būs 181 194 (viens simts astoņdesmit viens tūkstotis viens simts deviņdesmit četras) akcijas jeb 23,4% no Mērķa sabiedrības akcijām. SIA "PATA" vienīgā dalībnieka un patiesā labuma guvēja Ulda Mierkalna rīcībā būs netieša līdzdalība ar 741 254 (septiņi simti četrdesmit viens tūkstotis divi simti piecdesmit četrām) akcijām jeb 95,74% no Mērķa sabiedrības akcijām.